Beowulf'dakı fel - Məqalələr - 2021\nDoktorluq dissertasiyası, Ottawa Universiteti (1965)\nÖzet: Bu tezisin məqsədi in felini araşdırmaqdır Beowulf şairin şeirin diksiyasına verdiyi töhfəni təyin etmək üçün. Tapıntılar felin poetik diksiyasında mühüm rol oynadığını təsbit etdi Beowulf.\nGiriş yanaşmanı bildirir. Şeiri araşdıran hər kəsi gözləyən çətin tapşırığı vurğulayır Beowulf, məsələni tükənmədən bütün ömrü boyu araşdıran bəzi alimlərin adlarını xatırladır və şeirin bir cəhəti, hissəsi və ya xüsusiyyəti üzərində səylərini birləşdirməyin zəruriliyinə işarə edir. Sonuncu abzasda tezisin xülasəsi verilir\nI fəsil Anglo-Sakson şeir diksiyası və ümumi mənada texnika ilə əlaqədardır. Təriflər ədəbiyyat, gözəllik, nəsr, mənzum, şeir diksiyası, şeir texnikası, üslub, konvensiya və ənənə verilir. 1925-ci ildən bəri Anglo-Sakson tədqiqatları ilə yanaşı, 1920-ci illərdəki Anglo-Sakson tədqiqatlarının mövqeyindən də bəhs olunur. Anglo-Saksonun poetik əsərlərinin öyrənilməsində əsas mahiyyətin Anglo-Saxon dilinin daha çətinləşdirdiyi Anglo-Saxon dilinin bir anlayışı olduğu göstərilir. Anglo-Sakson işlərinin azlığı. Anglo-sakson şeirlərinin eyhamlarının və mənalarının təfsirində yoldan azmaq nadir deyil. Bunu Paull F. Baumun şairi haqqında yazdığı məqaləyə istinad edərək göstərir Beowulfvə Əhdi-Ətiqdəki eyhamlarla bağlı problemin aydınlaşdırılması. Sutton Hoo xəzinəsinin kəşfi, yeddinci və səkkizinci əsrlərin intellektuallığı, o dövrdə yaradılan bir çox vacib kitabxanalar, öyrənmə mərkəzləri, monastır məktəbləri, müqəddəslərin və alimlərin zühurları, iddiaya dəstək olaraq xatırlanır. ki Beowulf qeyd olunan intellektual nailiyyətlər dövründə yazılmışdır. Francis P. Magoun tərəfindən hazırlanan şifahi formul nəzəriyyəsi Beowulf, araşdırılır, müzakirə olunur və rədd edilir. Beowulf əlində qələm yazılmış kimi görünür.\nII fəsil semantikanın Anglo-Sakson lüğətini anlamaq üçün bir şərt kimi vacibliyini göstərir və Latın və Xristianlığın lüğət və Anglo-Saksların ədəbiyyatı üzərindəki təsirini araşdırır. Semantik müəyyən və bir neçə söz də daxil olmaqla müəyyən edilir wineleas, dagwoma, dul, lencten, cealdheort, Anglo-Sakson sözlərinin anlaşılmasında etimologiyanın rolunu göstərməyə xidmət edir. Xas olan eyham brunecg poladın temperlənməsi bilikləri ilə izah olunur. Sutton Hoo xəzinəsində tapılan dəbilqənin təsviri, 1031-ci sətirdə görünən bir söz olan walanın mənasını izah etmək üçün istifadə olunur. Beowulf. Bəzi Anglo-Sakson sözlərinin mənalarının çoxluğu və bunun dəqiq bir şəkildə başa düşülməsində gəlişdəki çətin y, otuz n Anglo-Sakson sözləri və səksən yeddi müasir İngilis ekvivalenti ilə izah olunur. Anglo-Sakson şeirindəki rənglərdən bəhs olunur və Anglo-Sakson şeir əsərlərində görünmə tezliyi verilmişdir. Belə bir nəticəyə gəlinir ki, lüğətin funksiyası adətən sözlərin tarixi mənasını vermək deyil.\nLatın dilinin Anglo-Sakson lüğətinə təsiri Latın borclarında, yerli birləşmələr tərəfindən verilmiş mücərrəd fikirlərdə və fikirlərin analoji ötürülməsində mövcuddur. Virgil və Anglo-Sakson müzakirə olunur və İngilis-Latın yazıçılarının tanıdığı kitablardan bəhs olunur. Virgilin təsiri, Anglo-Sakson ədəbi ruhani tərəfindən istifadə edilən Virgilia n ifadələrində, alim olan Anglo-Sakson padşahları arasında və Anglo-Saxon yazılarının bəstələnmə texnikasında görülür. Latın dilinin təsiri Anglo-Sakson deyimlərində və əyilmələrində görünür.\nVideoya baxın: How Beowulf Should Have Ended (Dekabr 2021).\nCopyright 2021 \_ Beowulf'dakı fel...


“Azərbaycanda “dil polisi” yaradılmalıdır” – Təklif\n11 İyun 2014 20:48\nAzərbaycanda “dil polisi”nin yaradılması təklif olunur.\nTəklifi Azərbaycan Dil Qurumunun sədri, Vətəndaş Həmrəyliyi Partiyasının (VHP) rəhbəri, millət vəkili Sabir Rüstəmxanlı irəli sürüb. O bildirib ki, bəzi ölkələrdə olduğu kimi Azərbaycanda da “dil polisi”nin olması vacibdir: “Bu sahənin də ciddi nəzarətçisi olmalıdır. Kanada vilayətlərin birində dil polisi fəaliyyət göstərir və bu rayonun əksəriyyəti fransızlar təşkil edir. Kanadanın rəsmi dili ingilis dili olmasına baxmayaraq, vilayətdə fransızcanın yerini sıxışdıran və bu dilin işlənməsinə maneə ola bilən heç bir şeyə yol verilmir. “Dil polisi” qanunu pozan şəxslərə qarşı dərhal cəza tədbirləri görür”.\nS.Rüstəmxanlı təəssüflə qeyd edib ki, Azərbaycan bazarında, xüsusilə Bakıda yer, reklam, bəzi vəzifələrin adları müxtəlif əcnəbi dillərdə səslənir: “Burada ingilisin, almanın, müxtəlif qərb dünyasının yabançı adları meydan sulayır. Amma təəssüflər olsun ki, biz hələdə bunu laqeyidliklə tamaşa edirik. Bundan əlavə biz əvvəllər səfirliklərə Azərbaycan dilində hər hansı məsələ ilə bağlı müraciət edəndə, bizə öz dilimizdə cavab verilirdi. Hazırda isə bunun əksi müşahidə olunur. Ona görə də bu çox ciddi məsələdir və buna biganə yanaşmaq olmaz”.\nMillət vəkili vurğulayıb ki, məsələnin ciddiliyini nəzərə alaraq Bakı şəhər İcra Hakimiyyətinə, məhkəmələrə və müvafiq qurumlara müxtəlif vasitələrlə müraciət edilib: “Bir neçə bəzi xarici şirkətləri məhkəməyə vermişik. Səbəb isə yerləşdirikləri reklamlarda Azərbaycanın dil qanunun pozulmasıdır. Hesab edirəm ki, Azərbaycanda da “dil polisi”nin yaradılması bu sahədə əksər neqativ halların aradan qaxmasına gətirib çıxaracaq. /Aznews.az/


Islam Times - Prezidenti mədh edən, siyasətdən uzaq tutulan alim, yoxsa mərhum Lütfüzadə kimi...? - Print Edition\nNur.az.com , 19 Dec 2017 23:05\nAcınacaqlı vəziyyətdir. Təkcə bizim ölkəyə aid deyil əslində. Söhbət ondan gedir ki, dinin dövlətdən ayrı olduğu ölkədə qanunla din və din adamları, dini rəhbərlər dövlət işlərinə müdaxilə edə bilməməlidir. Bundan əlavə qeyri-rəsmi olaraq alimlərin, elm adamlarının, ziyalı təbəqənin də dövlət işlərinə müdaxilə etməsi qadağan edilib. Məsələn dinin dövlətə müdaxilə edə bilmədiyi ölkəmizdə dövlətin din üzərində ciddi nəzarəti var. İstər Dini Qurumlar olsun, istərsə də QMİ – hər ikisinin işi-gücü mövcud iqtidarın zülmlərini legitimləşdirməkdən ibarətdir. Elm sahəsi də bu gündədir. Məsələn, ötən seçkilərdə Milli Şuranın tərkibində "Ziyalılar birliyi" də var idi. Cəmil Həsənli (tarixçi alim) başda olmaqla bütün orada hakimiyyətə müxalif olan ziyalıları ləkələdilər. Halbuki Cəmil Həsənlinin Milli Məclisdə olan vaxtlarında yazdığı kitablara deyilənə görə indi onu bəyənməyən iqtidarda təmsil edilən insanlar ön söz, giriş ünvanında yazılar yazırdılar. (Bu kitablardan birini Qüdrət Həsənquliyev canlı efirə gətirib Həsənlinin əleyhinə arqument kimi istifadə etmişdi) Budur bizim elmə, ziyalıya verdiyimiz qiymət. Seçkilərdən öncə isə iqtidar bütün makinalarını işə salmışdı, hamısı söz bir edib elm əhlinin, ziyalının siyasətə qarışmaq əvəzinə gedib cəmiyyətə ziya saçması barədə danışırdılar. Bir nəfər tapılıb bu iylənmiş zehniyyətə bağıra bilmirdi ki, ay gədə, ziyalı siyasətə qarışmasa dövlət ziyasız, elmsiz, nursuz qalacaq. İkincisi də ki, axı sizi də dindirən də hərəniz özünüzü bir matah hesab edirsiniz. Bəs siz nə üçün siyasətə qarışırsız? (İqtidarda təmsil olunan hər kəsin tərcümeyi-halına baxsanız biri fəlsəfə doktorudur, o biri tarix elmləri namizədidir...) Niyə deyən yox idi, çünki bilirdilər ki, iqtidardakılar bu sözün müqabilində deyəcəkdilər ki, biz ziyalı idik işə qarışdıq, xarabladıq, siyasət bizi çirkinləşdirdi, murdar vəziyyətdəyik indi. Olan-qalan başımızı da itirmişik. Siz bu səhvə yol verməyin!\nDigər yandan bu gənc alimləri qınaya bilmirsən. Azərbaycanda alim, ruhani, həkim, cərrah, məhkəmə hakimi, nazir olmaq istəsən, hətta həbsdən çıxmaq istəsən gərək Heydər Əliyevin heykəli önündə ikiqat olasan, başqa çarəmi var? İqtidar bununla da bəlkə özünün alimlər şurasını, ziyalılar birliyini yaratmağa çalışır ki, Cəmil Həsənli kimi müxalifətçi alimlər kölgədə qalsın. Çünki QMİ-nin timsalında dini sahədə də bunu biz görürük. İqtidarı tənqid edən ruhanilər, dindarlar incidilir, həbs edilir, onun müqabilində dövlət özünü QMİ ilə "cici-bacı" göstərməyə çalışır. Qoy desinlər ki, dövlətin dinlə heç bir işçi yoxdur.\nBu işdə qeyri-səlis məntiqinin banisi mərhum Lütfüzadə və onun tələbəsi, elmi varisi olan dəyərli alimimiz Rafiq Əliyev gözəl nümunədirlər. Lütfüzə ona görə nümunədir ki, onun qabağa getməsi, böyük alim olması üçün Azərbaycan iqtidarına möhtac olmadı. Amerikada yaşadı, özünün və oğlunun milyarder olduğunu saytlar yazır. Deməli, o Azərbaycan iqtidarının "əlinə baxmadı". (Rəhmətlik uzaqgörən olubmuş, bilirdi ki, Azərbaycanda alim olmaq çox yox, çox-çox çətindir. Ona görə də Azərbaycandan uzaqlaşıb və öz "şotuna" dolanıb) Əlbəttə, Azərbaycanda alim olmaq çox-çox çətin olsa da bu o demək deyil ki, mümkünsüzdür. Bu alimlərdən biri Rafiq Əliyevdir ki, o da elm əhlinə nümunədir. Nə iqtidarın əlinə baxıb, nə də seçkilərdə müxalifətə qoşulmadı. Hətta, Sərdar Cəlaloğlu seçkinin təşviqat-təbliğat kompaniyasında açıqca demişdi ki, Rafiq Əliyev demokratik qüvvələrin (Milli Şura) vahid namizədi olsaydı mən Milli Şurada təmsil olunardım. Amma Rafiq Əliyev özünün və başının dəyərini bilən adamdır. O gözəl bilir ki, Azərbaycan iqtidarının hamısını bir yerə yığsan düz-əməlli elmli insan ortaya çıxartmaq olmaz. Ona görə də bu cür iqtidarın Rafiq Əliyev kimi bir insanı alim kimi qələmə verib təsdiqləməsi Rafiq Əliyevin şəninə xələl gətirər.\nStory Code: 691156


Lənətlənmiş şairlər: Artur Rembo, Pol Verlen » Manera.Az\nStefan Mallarme əvvəlcə parnaslara (Parnas - şeir, şairlər aləmi mənasında işlənir-A.B.) yaxın olub, sonralar isə simvolizm cərəyanının liderlərindən birinə çevrilib. Şair sənətin incəliklərini parnaslardan əxz edib və parnas Banvili özünün müəllimi kimi dəyərləndirib. Digər "lənətlənmiş şairlər" kimi dünyanın qavrayışına görə Mallarme Bodlerə borcludur. Amma bununla belə, tövbəkar Verlen, yaxud coşqun üsyançı Rembo ilə müqayisədə Mallarme nə ifşaçıdır, nə də inqilabçı. O, dözümlüdür, vasvası seyrçidir, şeylərin dəyişməz kökünü axtarmaqla sözləri seçib oxucuya göstərir. Şair mükəmməlliyə çatmaqdan ötrü hərfləri bir-bir nizamlayır. Mallarme Fransa ab-havasındakı düşkünlük və narazılıq əhval-ruhiyyəsini, üzgün həsrəti və baş vermiş hadisələrdə iştirakçı olmağın inkarını, naməlum, lakin indiyə aid olan nəyinsə axtarışının təşnəsini öz poeziyasında büllurlaşdırıb. Şair öz dövrünün fransız poeziyasının tərəddüdlərini anlamağa səy göstərərək, bunun nəticələrinin necə olacağını anlamağa çalışıb. Stefan Mallarme öz işinə olduqca diqqətlə yanaşıb, baxmayaraq ki, bütün ömrünü bədii yaradıcılığa sərf edib, son nəticədə cəmi bir kiçik kitabçanın ("Şeirlər və nəsr", 1893) müəllifi kimi ədəbiyyat tarixində qalıb. Bununla belə, Mallarmenin fransız poeziyasının inkişafında özünəməxsus rolu vardır. Şair Fransa lirik şeirinə öz heca vəznini gətirib, sonrakı şairlər onun yaradıcılıq dəst-xəttindən bəhrələniblər. Mallarmenin mütləq ideallara doğru cəhdləri isə gələcək nəsillər tərəfindən davam etdirilib./edebiyyatqazeti.az/\nAğaddin BABAYEVБесплатные шаблоны для 10.5Forex Портал для чайников\nIX "Şairlər Günü" keçiriləcək


SON DƏQİQƏ: Bakı metrosunda qadın qatarın altına düşüb\nBAKU.WS » Əsas Xəbər » SON DƏQİQƏ: Bakı metrosunda qadın qatarın altına düşüb (YENİLƏNİB)\n13-02-2018 | 20:29\nSON DƏQİQƏ: Bakı metrosunda qadın qatarın altına düşüb (YENİLƏNİB)\nSaat 18:49 dəqiqədə Həzi Aslanov-Dırnəgül istiqamıtində 35 saylı marşrut üzrə hərəkət edən qatarın altına İnşaatçılar stansiyasında bir qadın düşüb.\nBAKU.WS-in məlumatına görə, bu barədə Bakı Metropoliteninin mətbuat xidmətinin rəhbəri Nəsimi Paşayev məlumat verib. O, hadisənin intihar olmadığını, sərnişinin yıxıldığını bildirib. "Xəsarət müşahidə edilmir. Qatarın hərəkətində 5 dəqiqə gecikmə olub. Hələlik qadının kimliyi müəyyən olunmayıb", - Nəsimi Paşayev əlavə edib.\nO qeyd edib ki, "Həzi Aslanov"dan "Dərnəgül"ə gələn qatar "İnşaatçılar" stansiyasına çatan zaman 1976-cı il təvəllüdlü Məmmədova Sevinc Rafiq qızının epilepsiyası tutub və relsin üstünə düşüb. Qatar isə onun üstündən keçib. Xoşbəxtlikdən qadın relslərin arasında qalıb. Heç bir xəsarət almayıb. Stansiyaya təcili tibbi yardım briqadası dəvət olunub və qadına müdaxilə edilib. O, 1 saylı Şəhər Kliniki Xəstəxanasına aparılıb.\nBakı metrosunda qatar tuneldə qalıb Bakı metrosunda intihar Bakı metrosunda gərginlik: sərnişinlər platformada qaldı Bakı metrosunda qadına "ilişən" gənclə polis arasında mübahisə: "Niyə kişinin sözünə inanmırsız?" (VİDEO) Bakı metrosunda qadın özünü qatarın altına atdı Bakı metrosunda intihar: özünü qatarın altına atdı Bakı metrosunda intihara cəhd Bakı metrosunda özünü qatarın altına atan şəxsin kimliyi məlum oldu (YENİLƏNİB)\n392 Həyat tərzi\n677 Hadisə / Video\n7 960 Dünya\n499 Həyat tərzi\n338 Həyat tərzi\n1 200 Şou-biznes\n6 662 Əsas Xəbər / Siyasət


Xeberci.tv - Bəstəkarlardan “5 min manat” açıqlaması\nAna Səhifəyə getYazı ölçüsü :Bəstəkarlardan “5 min manat” açıqlamasıMüğənni-bəstəkar Ceyhun Əliyev mahnılarının qiymətini açıqlayıb.\n“Qafqazinfo”nun məlumatına görə, sənətçi bəstəsinin qiymətinin 5 min manat olduğunu deyib:\n“Bura həm mahnının sözləri, həm musiqisi, həm aranjimanı, həm də müğənninin studiya çalışması daxildir. Bu gün mahnı bazarında mənim müəllifi olduğum nəğmələr üstünlük təşkil edir. Tələbatı hiss edirəm. Mahnılarım da biri-birindən fərqlənir. Ona görə də, məbləği məhsula uyğunlaşdırmışam”.\n“Əgər Ceyhun mahnını 5 minə yazırsa, mənim 19 minə mahnı yazmağa yəqin ki, haqqım çatır. Əgər müğənni həmin mahnıdan artıqlaması ilə qazanc götürə bilirsə, məbləğı ödəməyə dəyər. Mahnı da o qədər gözəl olmalıdır ki, pul qazandıra bilsin. Mənim üçün gənc yazarların savad almağı, bahalı mahnı yazmaqdan daha vacibdir. Əgər istedad yoxdursa, bir-iki melodiya ətrafında fırlanacaqlar, sonra meydandan yox olacaqlar. 5 min manata mahnı satmaq üçün musiqi savadı olmalıdır. Mən iki ali təhsil almışam, amma bəstəkarlıq üçün yenə də bunu az bilirəm. Təklif edirəm, gəlib dərslərimizdə otursunlar, nə dediyimi o zaman daha dərindən başa düşəcəklər”.\n“Musiqi təhsilimi muğam və vokal üzrə almışam. Müəllimlərim Canəli Əkbərov və Teymur Əmrah olub. Nailə xanımın fikrinə hörmətlə yanaşıram. Düzdür, bəstəkarlığı bitirməmişəm. Nailə xanımın böyüklüyünün qarşısında baş əyirəm. Dəvət edir ki, gəlsin daha dərindən öyrənsin.\nBöyük məmnuniyyətlə gedib öyrənərəm. Faiq müəllim baltalayır. Bəs onda biz gənclər yaşlı nəsildən nəyi öyrənək? Yaradıcılığımızı bilmək və barəsində danışmaq istəmirsiniz, aqressiv şəkildə yanaşırsınız. Bizim öyrənən vaxtımızdır, qol-qanadımızı sındırmaqdansa, düzgün yol göstərsinlər, səhvimizi desinlər ki, biz də gələcəkdə yeni nəsilə doğru olanı aşılayaq”.Teqlər: Bu xəbər cəmi 1110 dəfə oxunuldu увеличение трафика на сайт


İSLAM HƏMRƏYLİYİNƏ MANE OLAN AMİLLƏR DAK\nİSLAM HƏMRƏYLİYİNƏ MANE OLAN AMİLLƏR\nMart 17th, 2017 | by DAK.AZ\nİslam sivilizasiyasının coğrafi və mədəni bölgəsi kimi XXI əsrin savaş və barış siyasətlərini müəyyənləşdirən yaxın və orta şərq, tarixən İpək yollarının kəsişdiyi nöqtə, Xaçlı savaşlarının, getdiyi bir bölgə, həmçinin Yəhudilik, Xristianlıq və İslamın doğulduğu yer olma etibarı ilə Qutsal torpaqlar adlandırılan bölgə kimi XXI yüzildə yenidən geostrateji baxımdan hegemonluq uğrunda savaş meydanına çevrilməkdədir. Dünya əhalisini 85%-nin yerləşdiyi bölgə kimi orta şərq həm də Texnogen sivilizasiyanın inkişafı nəticəsində yaranmış yeni bir inkişaf mərhələsinin, Qloballaşmanın doğurduğu XXI yüzil paradiqmalarının savaş nöqtəsidir. Orta şərq dinlərin və mədəniyyətlərin savaşdığı bir bölgədir, Asiya, Avropa və Afrika qitələrinin kəsişmə və bir-birinə bağlanma nöqtəsi olan yaxın və orta şərq tarixin başlandığı bir bölgədir və indi XXI yüzildə dünya siyasi coğrafiyasının və tarixinin yenidən qurulması və formalaşması üçün önəmli olan bir bölgədir.\nOrta Şərq Fasdan İndoneziyaya qədər uzanan İslam sivilizasiyasının hakim oldugu cografiyanı əhatə edir. Anqlo-Sakson dünyasında Orta Sərq; Misir, Yəmən,Ümman, Birləşmiş Ərəb Əmirlikləri, Bəhreyn, Qətər, Küveyt, Səudiyyə Ərəbistanı, İraq, Suriya, Livan, İzrail, Fələstin, Türkiyə, Azərbaycan və İranı içinə almaqla, cəmi 8.012.779 kilometrlik bir ərazini əhatə edən bölgə kimi Sovetlər birliyi dagıldıqdan sonra yeniden bölüşdürülməsi və sömürülməsi planlarının mərkəzi olmuş, dəyişik adlar və siyasi texnologiyalar şəklində beynəlxalq siyasətin gündəminə daxil olmuşdur.\nXXI yüzildə orta şərqdə Amerikanın “Böyük Orta Doğu projesi “nə uyğun olaraq İslam dünyasının, özəlliklə orta şərqin siyasi xəritəsi və dövlət quruluşlarının yenidən qurulması və formalaşması gündəmdə olduğundan, Azərbaycan bu bölgədəki proseslərdə və yenidən qurulma lahiyələrində öz milli çıxarları mənafeləri baxımından yararlanma istiqamətində fəaliyyət göstərməlidir. Bu baxımdan İslam dünyasında, yaxın və orta şərqdə gedən siyasi, iqtisadi, ideloji, dini prosesləri, savaş və mübarizələri, islam-Şərq sivilizasiyasının bir hissəsi olan Azərbaycanın strateji maraqları kontekstindən izləmək zəruridir.\nQeyd etməliyik ki, hal-hazırda XXI yüzillikdə islam dünyasında, islam dövlətlərinin və xalqlarının həmrəylik, qarşılıqlı əməkdaşlıq və sülhün qorunması prosesinə mane olan bir sıra qlobal və regional proseslər mövcuddur.\nİslam həmrəyliyinə mane olan amillərdən birincisi,Vahid islam dünyası, vahid islam həmrəyliyi, vahid islam təhlükəsizliyi, hərbi strategiyası ideyasının Osmanlı dövləti çökdükdən sonra tarixə gömülməsidir. İslam coğrafiyasında islam həmrəyliyinə nail olmaq üçün zəruri olan ideoloji-siyasi-iqtisadi mexanizmlər dağıdılmışdır. İslam dünyası dini təriqət və məzhəblərə parçalanmışdır. Vəhhabizm, sünnü, şiyə, əhmədiyyə, nurçuluq kimi cərəyanlar, sünnü- şiə qarşıdurmaları islam sivilizasiyasının gələcəyini təhdid edir. Bu gün XXI əsrdə islam dünyasında mərkəzi dövlət yoxdur və İslam ölkələri ayrı-ayrı sivilizasiya və mədəniyyətləri təmsil edən (əsasən Qərb) dövlətlərin periferiyasına çevrilmişlər. İslam ölkəsi olan İran islam mərkəzli dövlətin əsas keyfıyyətlərinə malik olsa da (əhalisinin 90% şiədir) yalnız İslamın şiə qanadına rəhbərlik edə bilər. Nüvə enerjisinə malik olan Pakistan İslam dünyasında lider roluna iddia etsə də hələlik bu istiqamətdə siyasi-iqtisadi-ideoloji təkliflərlə və təşəbbüslərlə çıxış etməməkdədir. İslamın beşiyi olan Səudiyyə Ərəbistanı Amerikanm təsiri altındadır və ərəb-etnik-sələfi dünyagörüşünü əks etdirən Vəhhabilik cərəyanını rəsmi dövlət dini kimi qəbul etdiyi üçün digər islam ölkələri tərəfindən qəbul olunmamaqdadır. Dünyəvi-sekulyar dövlət modeli qurmuş Türkiyə islam liderliyinə iddia edə bilmir. Beləliklə də, İslam coğrafiyasında dominantlıq təşkil edən islam dini inancı əsasında formalaşmış ortaq mədəniyyət ortaq tarix, ortaq dünyagörüşü paylaşan dövlətlərin və millətlərin ortaq «sentrizm» ideyalarının olmaması, (Məsələn, avropa sentrizm xristian birliyi, xristian klubu və s. kimi) İslam xilafəti ideyasınm iflasa uğraması, hərbi, iqtisadi, siyasi blok və təşkilatlarının ortaq strateji təhlükəsizlik konsepsiyalarımn olmaması, İKT-nm qərarlarının tövsiyə edici bir xarakter daşıması, islam sivilizasiyasının öz içərisində müxtəlif etno-milli, dini, ideoloji münaqişələrin mövcud olması, yeni islam sivilizasiyasının formalaşmasına mane olan ciddi faktorları islam həmrəyliyinə mane olan səbəblər kimi göstərə bilərik.\nİkinci amil XXI yüzillikdə islam coğrafiyasında gedən resurslar uğrunda mübarizənin kəskinləşməsidir.\nHazırda Dünya neft ehtiyatının 65% İslam coğrafiyasına daxil olan orta şərqdədir. Dünya neft ehtiyatının çox az hissəsi, (cəmi 5%) metropol ölkələrindədir. Keçmiş Sovetlər Birliyi torpaqlarında 5,8%, Venesuelada 5,8%, Meksikada 5,6%, ABŞ-da 3,4%, Çində 6% neft ehtiyatı var. Orta şərq neftinin 80%-ni Yaponiya, 60%-ni Almaniya, 14%-ni İngiltərə, 22%-ni ABŞ idxal edir. ABŞ-ın neft idxalatını gələcəkdə 30% çatdırmaq planlarının olduğu bildirilir. Dünya neft ehtiyatlarınm 65%-nin orta şərqdə yerləşməsi səbəbindən metropol ölkələrin başqa qaynaq seçmə imkanı yoxdur. Orta şərq neftinə bağlılıq bölgənin siyasi stabilliyinin məsuliyyətini çəkməyi bu ölkələrin boynuna qoyur.İndustrial istehsal və istehlak prosesinin neftə, enerjiyə bağlı olması səbəbindən metropol ölkələrin orta şərqə bağlı olması hələ XXI yüzillikdə də davam edəcəkdir.\nBeynəlxalq Enerji Təşkilatının (Uluslararası Enerji Ajansı) bildirdiyinə görə gələcəkdə 30 il içində neftə olan tələb ildə 75 milyard varildən 120 milyard varilə yüksələcək. Təbii qaza olan tələb 30 ildə 2 dəfə artacaqdır. Bu təşkilatın hesablamalarına görə sürətlə artacaq təlabatların ödənilməsi üçün 4,2 trilyon dollar yatırım qoyulması tələb olunur. Siyasi təhlükəsizliyin və mənafeyin ödənilməsi baxımından qlobal stabilliyə nail olmaq zərurəti də buna əlavə edilməlidir. Digər tərəfdən BP-Amoco Şirkətinin hesablamalarına görə dünyada varlığı müəyyən edilmiş enerji ehtiyatlarının ömrü (tükənmə müddəti) 60 ilə qədərdir. Texnoloji inkişaf və yenilikləri və hələ tapılmamış ehtiyatlarıda buna əlavə etsək, enerji ehtiyatlarının tükənməsini ancaq 100 ilə qədər uzatmaq olar.\nBelə kritik şəraitlər üzərində duran dünya enerji bazarlarının geopolitik zəmini böyük Orta Şərqdir. Hazırda mövcud enerji qaynaqlarının 100-də 70-i, gələcəkdə olması ehtimal olunan qaynaqların 100-də 47% islam coğrafiyasında “Geniş Orta Şərq”dədir. Artıq böyük neft rezervlərinin tapılması ehtimah sıfırdır. Ən böyük neft hövzələrində istehsal ən yüksək zirvəyə çatmışdır. Bundan sonra neftin azalacağına inananların sayı getdikcə artır. Dünya əhalisinin artması, kütləvi istehlak normalarının genişlənməsi enerji tələbinin artacağını göstərir. Beləliklə qeyd etməliyik ki, dünya enerji təhlükəsizliyi baxımından “Geniş Orta Şərq”in önəmi gedərək artacaq.\nABŞ qlobal üstünlüyünü qoruya bilmək üçün bu qaynaqlara nəzarəti əlinə keçirmək məcburiyyətindədir. Bu isə neft ehtiyatlarının coğrafıyasını ABŞ milli maraqları və strateji təhlükəsizliyi baxımından yenidən formalaşdırmağı zəruri edir. İslam coğrafiyasında, Orta şərqdə qlobal liderlik və hegemonluq uğrunda savaşı gücləndirən faktorlardan biri də atom silahlarına malik olan Hindistan və Çinin enerji tələbatlarının getdikcə artmasıdır. Neft idxalatı 2000-ci ildə 50 milyon tondan 2012-cu ildə 120 milyon tona çıxmış Çin Yaponiyanı keçərək dünyanın ikinci böyük neft istehlakçısı olmuşdur. Çin neft idxalatının içində “Geniş Orta Şərq”in payı 100-də 80-dir. 2000-ci ildə 67 milyon ton neft idxal edən Hindistanən idxalatının 2020-ci ilə qədər 230 milyon tonu keçməsi gözlənilir. Bu sırada ABŞ-ın və Avropanın da enerji idxalatının sürətlı yüksəlməsi orta şərq neftinə bağlılıqlarını artırır. Digər tərəfdən, dünyanın ikinci nüvə cəbbəxanasına, ordusuna, zəngin enerji qaynaqlarına sahib olan Rusiya neft və qazın qiymətləri artdıqca, ixracat gəlirlərindən istifadə edərək, son illərdə hərbi texnologiyasını genişləndirir və iqtisadiyyatını gücləndirir. Rusiya: Avropa ilə, Çin ilə, Yaponiya ilə yeni enerji xəttləri qurur. Bir sözlə dünyanın enerjiyə olan tələb və təklif arasındakı fərq böyüdükcə, enerji qiymətləri artdıqca Rusiyanın həm iqtisadi gəlirləri, həm də siyasi təsirləri yenidən artmaqdadır. Burada əsas diqqət yetirməli olduğumuz nöqtə dünya siyasətindəki hegemonluq iddiasının və yarışının neftlə bağlı olmasıdır. ABŞ-ın neft qaynaqları və qiymətləri üzərində söz haqqının artması, Yaponiya və Almaniyaya qarşı yürütdüyü hegemonluq mübarizəsində ABŞ-ın üstünlüyünü hələki saxlamaqdadır. Digər yandan Körfəzdə 2 dollara çıxarılan neft Amerikada çıxarılan zaman 25 dollara başa gəlir. Bütün bu faktorlara əsaslanaraq belə nəticə çıxarırıq ki, “Geniş Orta Doğu”, “Böyük Orta Şərq” ABŞ, Rusiya, Avropa, Çin, Hindistan və Yaponiya arasında yeni paylaşma sahəsi, resurslar uğrunda savaş bölgəsi olaraq “Böyük Oyun” meydanı kimi şəkillənməyə başlayır. Hələlik bu “Böyük Oyunda” hegemonluğu ABŞ “Yeni dünya düzəni”, “Azadlığın yeni srategiyası” lahiyələrini həyata keçirməklə Orta Şərqin yenidən qurulmasına nail olmaq istəyir. Qeyd etməliyəm ki, hazırda dünyada sənayeləşmənin və aşırı istehlak nəticəsində yaranmış tullantıların yaratdığı CO2 meton qazı CFC kimi qazlar, təbiətə tökülən kimyəvi tullantılar qaynaq və təbii resursların qıtlığı, çatışmazlığı problemini doğurur. Bu tullantılar qlobal istiliyin artmasına səbəb olur, ekosistemin dağılmasını geri dönməz şəkildə sürətləndirir. Həm qlobal istiləşmənin təsiri ilə, həm də sənayeləşmənin yaratdığı tullantıların təsiri nəticəsində içməli su qaynaqları sürətlə azalır. Orta Şərq quraq bir bölgədir. Əhalinin sürətlə artması, sulanma və enerji ehtiyaclarının aradan qaldırılması üçün suya olan ehtiyac hər gün artmaqdadır. Su qaynaqlarının az olması, bir neçə ölkə tərəfındən istifadə olunması su probleminin həllini daha da çətinləşdirir. Bögədəki su problemi əsas su qaynaqları olan Fərat çayı (Türkiyə, Iraq, Suriya arasında) və Ürdün çayı hövzəsinin (İzrail, Ürdün Livan, Suriya və Qərbi Suriya arasında) bölüşdürülməsi ilə yaranmaqdadır. Su krizi son 50 ildə Türkiyə Suriya-İraq münasibətlərində tez-tez gərginlik yaratmışdır. Türkiyənin cənub şərqi Anadolu bölgəsinin iqtisadi və sosial inkişafı məqsədilə Kuban, Qaraqaya və Atatürk su barajı layihələrinin reallaşdırılması yönümündə apardığı çalışmalar zamanı Türkiyə-Suriya-İraq arasında gərginlik yaranmışdır. Fərat çayı Suriya və İraq üçün içməli su, sulama və hidroelektrik ehtiyatının ödənilməsi baxımından çox önəmlidir. Türkiyə çaya tam kontrol edir. Suriya və İraq çay üzərində hər hansı təsisatın qurulmasının əlehinədir. Resursların əsas mənbəyi olan təmiz su azaldıqca taxıl istehsalı da geriləməyə başlayır. Dünyada taxıl tələbiylə-təklifi arasında fasilə son illərdə böyüməyə başlamışdır. Digər yandan Çinin taxıl rezervlərinin tükənməsi səbəbindən onun gələcəkdə dünya taxıl bazarlarına girməyə başlaması gözlənilir. Həmçinin ABŞ, Kanada, və Avstraliya kimi əsas taxıl ixracatçıları, taxıl ixracatına kvota qoymağa başlamışlar. Bu adi həqiqətlər belə, gələcəkdə Su və taxılın qiymətlərinin artması, bu resurslar üzərində rəqabətin kəskinləşməsi, savaşların sürətlənməsi ehtimahnı doğurur. Bütün bunlarla bərabər XXI yüzillikdə iqlim dəyişikliklərinin təbii resurslar üzərindəki təsiri, bu təsirdən doğan proseslər də qaynaq və resurslar uğrunda müharibələrin qaçılmaz olduğunu göstərməkdədir. Və hələlik İslam dünyasında, yaxın və orta şərqdə baş verən müharibələr bunun bariz nümunəsidir.\nİslam həmrəyliyinə mane olan üçüncü səbəb kimi islam ölkələrində terrorizmin genişlənməsini göstərə bilərik.\nTerrorizmi doğuran səbəb isə yaxın-orta şərqdə, İslam sivilizasiyasında baş verən sosiyal- iqtisadi böhran, sürətli Urbanizasiya və onun doğurduğu sosyal- psixoloji gərginliklərdir. Qeyd edək ki, «müsəlmanlar düna əhalisinin 22%-ni təşkil edir və onlara məxsus torpaqların sadəcə 2%-ni istifadə edə bilirlər. Bu gün islam dünyasında əhali sürətlə artır, insanların ehtiyacları isə ödənmir.\nBu bölgədəki torpaqların işlənməsi, məhsulların süni artırılması artan ehtiyacları qarşılaya bilmir. Beləliklə insanların həyatda qalma savaşları artır. Buna görə terrorda daxil olmaqla bütün mübarizə vasitələrindən istifadə olnur. Məhz buna görə də Şərq-Qərb çatışmalarının müasir aspektlərindən biri olan terrorizmin əsas səbəblərini islamda yox, sosial- iqtisadi vəziyyətin ağırlaşmasında axtarmaq lazımdır. islam dünyasında sülhün, həmrəyliyin pozulmasının, terrorizmin və Şərq-Qərb çatışmalarının meydana çıxmasının əsl səbəbləri dünyada sürəkli olaraq siyasi, iqtisadi, mədəniyyətlər arası dəyişmələrin və rəqabətin mahiyyətindədir. Bu gün modern dünyada şimal və cənub dövlətləri arasındakı inkişaf fərqi, bu fərqdən doğan çatışmalar və qarşılıqlı anlaşmazlıqlar, mədəniyyətlərarası münasibətlərdəki gərginliklər terrorizmin çiçəklənməsinə şərait yaradır. Elmi- texniki inqilabın, kürəsəl iqtisadiyyatın , təbliğat və informasiya vasitələrinin köməyilə zəngin ölkələrin kasıb ölkələri öz dəyərləri vasitəsilə mariginallaşdırması, standartlaşdırması terrorizmi və şərq-qərb çatışmalarını doğuran səbəblərdir. Bəşəriyyətin, insanlığın yeni inkişaf mərhələsi olan və texnogen sivilizasiyanın nəticəsi olan qloballaşma prosesinin Vesternizasiya xəttinin diqtəsi altında getməsinə və bütün dünyanın qərb dəyərləri əsasında standartlaşdırılması. Yerin resurslarının və sərvətlərinin 80%-nin Qərbi Avropada və ABŞ-da toplanması nəticədə qitənin digər hissələrində aclıq və səfalətin hökm sürməsi, Dünya Bankının, Beynəlxalq Valyuta Fondunun, BMT-nin, digər beynəlxalq təşkilatlarm bütün qitədə ədalətli, hüquq bərabərliyini iqtisadi və siyasi tarazlığı və balanslaşdırmanı yaratmaq və tənzimləmək əvəzinə, qərbin və ABŞ-m maraq və mənafeələrini qorumaqla məşğul olmaları, bütün bunların nəticəsində qitədə iqtisadi- siyasi tarazlığın pozulması islam coğrafiyasında cavab reaksiyası kimi terrorizmin doğmasına səbəb olur.\nBütün bu faktorlar- Qloballaşma prosesinin dünya informasiya texnologiyalarına nəzarət edən ABŞ və qərbin mənafeələrinə uyğun yönləndirilməsi və tənzimlənməsi, bütün dünyanın zorla qərb dəyərləri əsasında standartlaşdırılmasına çalışılması və bunun nəticəsində yaranan müasir şərq-qərb sivilizasiyaları arasında çatışmalar islam coğrafiyasında, orta şərqdə siyasi islam ideyalarını əldə rəhbər tutan təşkilatların mübarizə məqsədlərini böyüdərək potensial ümumdünya İslam hərəkatlarının bir parçasına çevrilməsinə səbəb olmaqdadır.\nAnqlosakson siyasi-hüquqi dəyərlərinin, liberal demokratik bazar sisteminin heç də kamil bir sistem olmadığı, bu sistemin nəticəsində varlı ölkələrin daha da varlanması, kasıb ölkələrin daha da kasıblaşması prosesinin sürətlənməsi və beləliklədə varlı şimal və kasıb Cənub ölkələri arasında gələcəkdə baş verməsi ehtimal olunan qlobal müharibə təhlükəsinin artamısı, ölkələrin Mərkəz və periferiyalara bölünməsi nəticəsində yaranmış ədalətsiz iqtisadi-siyasi düzən, terrorizm probleminin aradan qaldırılmasma maneə olmaqdadır.\nTerrorizmin və Şərq-Qərb çatışmalarının meydana çıxmasının əsl səbəbləri dünyada sürəkli olaraq siyasi, iqtisadi, mədəniyyətlər arası dəyişmələrin və rəqabətin mahiyyətindədir. Bu gün modern dünyada şimal və cənub dövlətləri arasındakı inkişaf fərqi, bu fərqdən doğan çatışmalar və qarşılıqlı anlaşmazlıqlar, mədəniyyətlər arası münasibətlərdəki gərginliklər terrorizmin çiçəklənməsinə şərait yaradır. Elmi- texniki inqilabın, kürəsəl iqtisadiyyatın , təbliğat və informasiya vasitələrinin köməyilə zəngin ölkələrin kasıb ölkələri öz dəyərləri vasitəsilə mariginallaşdırması ,standartlaşdırması terrorizmi və şərq-qərb çatışmalarını doğuran səbəblərdir.\nTerrorizmin digər səbəbləri isə ABŞ-ın «Yeni dünya düzəni» adlı Orta Şərq siyasətidir. Dünya əhalisinin 86%-nin yerləşdiyi və əhalisinin İslam dininə etiqad etdiyi Orta şərqin dövlət, mədəniyyət və din baxımından yenidən ABŞ və Qərb maraqlarına uyğun şəkildə formalaşdırılması, şəkillənməsi siyasətidir. Dünya neftinin 65% bu bölgədə yerləşir və ABŞ İslam gücünü parçalamaq üçün bu bölgədə İzrail, Kürdüstan və Ermənistan mərkəzli çox dilli, çox dinli, çox kültürlü, çox uluslu bir düzən formalaşdırmaq istəyir . Orta şərqdə dominantlıq təşkil edən Ərəb və Türk gücünü parçalamaq üçün İzraildən və Qüzey İraqda ABŞ-ın əli ilə yaradılmaqda olan Quzey İraq Kürd dövlətindən istifadə edilməkdədir. Türk gücünü parçalamaq üçün yaradılmış Ermənistanın işğalçı siyasətinin durdurulmaması, erməni soyqrımı uydurmasının Vatikan-ABŞ-Qərb ölkələri tərəfındən dəstəklənməsi bu bölgədə terrorizmin daha da genişlənməsinə şərait yaradır.\nQərb bu kimi problemlərin həlli yollarını araşdırmaq əvəzinə terrorizmin sorumluluğunu İslama yükləməkdədir. Dünya mətbuatı terorizmin islam dünyasındakı ABŞ-Qərb-Rusiya tərəfindən aparılan hegemonluq savaşlarından yox, islam fəlsəfəsindən və ruhundan qaynaqlandığını iddia etməkdədir. İslam fundamentalizmi və islamın təməl əsaslarından biri olan Cihad konsepsiyası terrorla əlaqələndirilməkdədir. Terrorizmin səbəblərini bir milyard 500 milyon əhalisi olan islam dünyası üzərinə yükləməklə, ABŞ və qərb ölkələri və Rusiya terrorizmdən öz ölkələrinin geopolitik, iqitsadi və ideoloji problemlərini çözmək üçün istifadə etməkdədirlər. Əslində isə islam coğrafiyasında tüğyan edən Terrorizm ABŞ-ın, «Yeni dünya düzəni» siyasətinə uyğun olaraq islam dünyasını,Orta Şərqi yenidən öz maraqlarına uyğun şəkildə formalaşdırmaq siyasəti nəticəsində doğulmuşdur. 70-ci illərdə güclənərək Orta Şərq siyasətinə öz damğasını vuran Siyasi islam hərəkatının islam ölkələrində doğmasının əsas səbəblərindən biri kimi 1948-ci ildən İngiltərə Parlamentinin Balfor deklarasiyası adlı qərarına əsasən Fələstin torpaqlarında yəhudi muxtariyyəti yaratmaq məqsədilə yəhudilərin Fələstinə köçürülməsi və İzrail dövlətinin qurulması ilə başlayan, yarım əsrdən çox davam edən ərəb- İzrail savaşlarını (1948, 1956, 1973, 2007-ci illər); BMT-nin Fələstin ərazisində İzrail və Fələstin dövlətinin yaradılması haqqında qərarının həyata keçirilməməsini, ABŞ-ın birtərəfli şəkildə İzraili dəstəkləməsini, Fələstin dövlətinin yarana bilməməsi və yerli Fələstin əhalisinin köçürülərək yurd- yuvasız, işsiz qaçqına çevrilməsini, 1992-ci ildə ABŞ Konqresinin Qüdsü İzrailin paytaxı kimi tanınması haqqında qərar qəbul etməsini, İran və İraq arasında gedən I Körfəz savaşını (1980-88); İraqın Küveyti işğal etməsi nəticəsində başlayan II Körfəz savaşını (1990-91); ABŞ-ın İraqı (2003), Əfqanıstanı işğal etməsi (5. s . 186) və Suriyanı, Livanı darmadağın etməsi,əhalisinin kütləvi şəkildə öldürülməsi və etnik təmizləməyə məruz qalması, 1945-ci ildə əsası qoyulmuş Ərəb Birliyi Liqasının və 1969-cu ildə əsası qoyulmuş 54 ölkəni birləşdirən İslam Konfransı Təşkilatının islam ölkələrinin problemlərinin çözülməsində ciddi rol oynaya bilməmələrini və İslam birliyinin iqtisadi, siyasi, hərbi- ideoloji mahiyyət daşımaması, yalnız kültürdə mövcud olmasını, beləliklə İzrail-Ərəb müharibəsinin qarşısının alınmasında heç bir rol oynaya bilməyən ərəb dövlətlərinə qarşı ümidlərini itirmiş dinc əhalinin silahlı dəstələr quraraq, komikadze müharibələrinə başlanmasını göstərmək olar. Məlumdur ki,1948-ci ildən İngiltərə Parlamentinin Bolfor deklarasiyasına əsasən Fələstin torpaqlarnda yəhudi muxtariyyət yaratmaq məqsədilə yəhudilərin Fələstinə köçürülməsi və İzrail dövlətinin qurulması ilə Ərəb-İsrail savaşları başlamış, beləliklə də Yaxm Şərq probleminin əsası qoyulmuşdur. BMT-nin Fələstin ərazisində İsrail və Fələstin dövlətinin yaradılması haqqında qərarının həyata keçirilməməsi, ABŞ-ın birtərəfli şəkildə İzrail dövlətini dəstəkləməsi, fələstin dövlətinin yarana bilməməsi və yerli Fələstin əhalisinin köçürülməsi ərazilərin yəhudilər tərəfindən işğal edilməsi 64 illik Fələstin-İzrail müharibələrinə gətirib çıxartdı. Ərəb-İsrail ordusu arasında 1948, 1956, 1967, 1973-cü illərdə baş verən müharibələr, 1992-ci ildə ABŞ Konqresinin Qüdsü İsrailin paytaxtı kimi tanınması qərarı, İran və iraq arasında gedən I Körfəz savaşı, İraqın Küveyti işğal etməsi nəticəsində baş verən II Körfəz savaşı (1990-91), ABŞ-ın Əfqanıstanı və İraqı, Livanı işğal etməsi, Suriyanı parçalamaq siyasəti, 1945-ci ildə əsası qoyulmuş Ərəb ölkələri Birliyi Liqasının və 1960-cı ildə əsası qoyulmuş 54 ölkəni birləşdirən İslam Konfransı Təşkilatının islam ölkələrinin problemlərinin çözülməsində ciddi rol oynaya bilməmələrini və islam birliyinin siyasi iqtisadi qərar və strategiyalarda deyil, yalnız kültürdə mövcud olduğu qənaətini doğurmaqdadır. Bölgədə qlobal geosiyasi maraqların kəsişməsi və ümidsiz qaçqınlar ordusunun yaranması bölgə əhalisinin terrora əl atmasına şərait yaradır.\nTerrorizmin islam dünyasında yayılmasına səbəb olan əsas amil isə yenə də Qərbin sömürgə siyasətindədir. XX əsr boyu Qərb ölkələri və beynəlxalq təşkilatlar tərəfındən Şərq ölkələrinə yatırım qoyulması və Qərb yatırımlarının. Sərmayəsinin,maraqlarının qoruyucusu və təminatçısı funksiyasını oynayan yerli diktatura rejimlərini ciddi şəkildə dəstəkləmələri islam xalqlarının vətəndaş cəmiyyəti və demokratiya uğrunda mübarizələrinin nəticə verməməsi ilə sonuclanmış və bütün bunlar bölgədə terrorizmin çiçəklənməsinə səbəb olmuşdur.\nDünyanın ən böyük silah idxalatçıları bu bölgədədir. İsrail, Türkiyə, Pakistan və İranda ən üstün texnologiyaya malik silah sənayesi və istehsalı getdikcə inkişaf etməkdədir. Bölgəsəl güc olma strategiyasına söykənən silahlanma iqtisadi inkişaf baxımından problemlər yaratmaqdadır. İslam cografiyası, yaxın və orta şərq dünya silah maqnatlarının əsas bazarıdır. ABŞ bu bölgəyə silah ixracatında birinci yerdədir. ABŞ və Fransanın dəstəklədiyi atom silah proqramı əsasında İzrail yüzlərlə atom başlığına sahib olmuşdur. İzrail eyni zamanda atom texnologiyası ixracatçısıdır və Cənubi Afrika ölkələrinə atom silah araşdırmaları tədqiqatlarının aparılmasmda iştirak edir. İzrailin ən müasir silahlara sahib olması, atom silahı ilə islam sivilizasiyasını təhdid etməsi və islam coğrafiyasını, orta şərq xəritəsini yenidən öz maraqları çərçivəsində şəkilləndirməsi də terrorizmin və müharibələrin doğmasına səbəb olmaqdadır. Hazırda Əfqanıstanda, Suriyada yüzminlərlə insan qərb silahları vasitəsilə məhv edilir. Bu siyasət Afrika ölkələrində, İraqda, Livanda, Fələstində, Türkiyədə, Azərbaycanın Qarabğ bölgəsində tətbiq edilir və gələcəkdə İranda həyata keçirilməsi planlaşdırılır.\nBeləliklə qeyd edə bilərik ki, islam Sivilizasiyasında İslam ölkələri və xalqları arasında həmrəyliyə nail olmaq, həmçinin şərq-qərb sivilizasiyaları arasında həmrəyliyə nail olmaq ilk növbədə İslam coğrafiyasında ABŞ-AB-Rusiya heğemonluq mübarizələrinin və sömürgə siyasətinin qarşısını almaqla mümkündür. Bu isə islam ölkələrinin vahid strateji- siyasi-iqtisadi, dini-mədəni təhlükəsizlik doktrininin formalaşması və bu doktrinin uluslararası siyasətdə, sivilizasiyalar arası rəqabətdə tətbiq edilməsi ilə mümkündür.


Təbii və insan fəaliyyəti nəticəsində meydana gələn fəlakətlər\nZəlzələlərin, daşqınların, torpaq sürüşmələrinin nəticələri necə aradan qaldırılmalıdır? Fəlakət nəticələrinin aradan qaldırılması zaman yerli qurumlar reaksiya təsirini artırmaq üçün beynəlxalq tərəfdaşlar ilə danışıqları hansı müstəvidə qurur?\nAvropa İttifaqının Bakı ofisinin məlumatına görə, son iki gün ərzində, Bakı şəhərində təbii hadisələr nəticəsində Azərbaycan ərazisində baş verən və hökuməti beynəlxalq yardım üçün müraciət etmək məcburiyyəti qarşısında qoyan ciddi fəlakətin təsvir olunduğu ssenari üzərində qurulmuş modelləşdirmə təlimi keçirilib. Beynəlxalq yardımın göndərilməsi üçün edilən müraciətə cavab olaraq Avropa Birliyi Mülki Müdafiə Mexnizminin İştirakçı Ölkələrindən göndərilmiş xilasetmə qruplarının ölkəyə gəlişi stimulyasiya edilib: yerli qurumlar onların ölkəyə qəbul edilməsi və yerləşdirilməsinə, habelə xaricdən gələn yardımların nəqli ilə bağlı beynəlxalq qrupların tələbini yerinə yetirməlidir.\nTəlim AB tərəfindən maliyyələşdirilən Şərq Tərəfdaşlığı Ölkələrində Təbii və İnsan Fəaliyyəti nəticəsində meydana gələn Fəlakətlərə qarşı Profilaktika, Hazırlıq və Reaksiya Proqramının (PPRD East 2 Proqramı) tərkib hissəsi kimi həyata keçirilib.\n24-25 fevralda Bakı şəhərində ADA Universitetində keçirilən tədbirdə AB Azərbaycan Nümayəndəliyinin rəhbəri Malena Mard və Azərbaycan fövqəladə hallar nazirinin müavini Faiq Tağızadə iştirak edib.\nTəlimdə həmçinin Fövqəladə Hallar Nazirliyi, Daxili İşlər Nazirliyi, Müdafiə Nazirliyi, Səhiyyə Nazirliyi, Xarici İşlər Nazirliyi, Dövlət Sərhəd Xidməti və Dövlət Gömrük Komitəsinin, habelə digər hökümət və qeyri-hökumət təşkilatlarının ekspertləri iştirak edib.\nTəlimdə beynəlxalq yardım qruplarının qəbul edilməsi və yerləşdirilməsi istiqamətində Azərbaycan tərəfindən görülən tədbirlərin effektivliyi sınaqdan keçirilib – Qəbul edən Ölkələrin Dəstəyi Konsepsiyası və zərurət yarandıqda, Avropa Birliyi tərəfindən göndərilən beynəlxalq yardımların effektiv və səmərəli şəkildə qəbul edilməsi məqsədilə təkmilləşdirmənin aparılması zəruri olan sahələr müəyyən edilib.\nDanışıqlar prosesinin və koordinasiya iclaslarının modelləşdirilməsi nəticəsində iştirakçılar müxtəlif növ suallar ilə qarşılaşıb (məsələn, sərhədin keçilməsinə yardım, gömrük rəsmiləşdirilməsi, düşərgələrin yaradılması üçün ərazinin ayrılması, yanacaq təchizatı, fəlakət zonasına səfər zamanı qrupların müşayiət olunması və təhlükəsizlik). Bunlarla yanaşı, təlimin məqsədi AB Qəbul edən Ölkələrin Dəstəyi (QÖD) Təlimatlarına uyğun olaraq mülki müdafiə yardımı üçün müraciət edilməsi istiqamətində qurumlararası və nazirliklərarası əməkdaşlığın gücləndirilməsindən ibarət olub.\n*PPRD East 2 Proqramının əsas məqsədi Şərq Tərəfdaşlığı Ölkələrində sülhə, sabitliyə, təhlükəsizliyə və tərəqqiyə töhfə vermək və bu ölkələrin təbii və insan fəaliyyəti nəticəsində meydana gələn fəlakətlərə qarşı profilaktikasının, hazırlığının və reaksiyasının gücləndirilməsi yolu ilə regionda ətraf mühiti, əhalini, mədəni irs nümunələrini, sərvətləri və infrastrukturu mühafizə etməkdən ibarətdir.\nPPRD East 2 Proqramının məqsədləri Azərbaycan, Belarus, Gürcüstan, Ermənistan, Moldova və Ukraynada milli səviyyədə fəlakət risklərinin idarə olunması potensialının gücləndirilməsini, Tərəfdaş Ölkələr arasında regional əməkdaşlığın gücləndirilməsini və bu ölkələrin Avropa Birliyi Mülki Müdafiə Mexanizminə yaxınlaşdırılmasını əhatə edir.\nLayihə Avropa İttifaqı tərəfindən maliyyələşdirilir. 5,5 milyin avro dəyərində olan layihənin icrasına 2014-cü il dekabrın 4-də başlanıb və2018-ci ilin noyabrınadək davam edəcək.


“Sədərək” ticarət mərkəzinin qapıçısı polisləri öldürmək istədi - Azinforum.az İnformasiya Portalı\nAna səhifə / Araşdırma / “Sədərək” ticarət mərkəzinin qapıçısı polisləri öldürmək istədi\n“Sədərək” ticarət mərkəzinin qapıçısı polisləri öldürmək istədi\nBakı Ağır Cinayətlər Məhkəməsində polis əməkdaşlarını öldürməyə cəhddə ittiham olunan İsmət Bəkirovun cinayət işi üzrə məhkəmə istintaqı yekunlaşıb.\nVirtualaz.org saytının əldə etdiyi xəbərə görə, prosesə hakim Rauf Əliyev sədrlik edib. Prosesdə hökm oxunub. Hökmə görə, İsmət Bəkirov 16 il 6 ay müddətinə azadlıqdan məhrum edilib.\nQeyd edək ki, 2015-ci ilin noyabrın 16-da paytaxtın Lökbatan qəsəbəsində fəaliyyət göstərən “Sədərək” ticarət mərkəzində qapıçı işləyən, əvvəllər məhkum olunmuş İ.Bəkirovun qadağan edilmiş ərazidə siqaret çəkib yerə atması səbəbindən həmin vaxt orada xidməti vəzifələrini icra edən Daxili İşlər Nazirliyinin (DİN) Baş Mühafizə İdarəsinin Qaradağ rayon Mühafizə şöbəsinin polis nəfərləri Şaiq Ağayev və Vüqar Qəmbərov ona iradlarını bildirib. İ.Bəkirov üstündə gəzdirdiyi bıçaqla V.Qəmbərovun bel nahiyəsindən, Ş.Ağayevin isə qarın boşluğundan zərbələr endirib. Hər iki polis əməkdaşı DİN-in Hospitalına yerləşdiriliblər. Onlara tibbi yardım göstərilib.\nTörətdiyi cinayət əməlinə görə İ. Bəkirova Cinayət Məcəlləsinin 29, 120.2.3-cü (zərərçəkmiş şəxsin xidməti vəzifəsini və ya ictimai borcunu yerinə yetirməsi ilə əlaqədar onun özünü və ya yaxın qohumunu qəsdən öldürməyə cəhd) maddəsi ilə ittiham irəli sürülüb.\nÖncəki 81 yaşlı həkimə müalicə və əməliyyat qadağası – Nazirlikdən açıqlama\nNövbəti Adı qadın alverində hallanan Şəbnəm Tovuzlu təhqir etdi: “Q…-nin doğduğu…”


"Real" Çempionlar Liqasının qalibi olub - VİDEO - Report.az\n"Real" Çempionlar Liqasının qalibi olub - VİDEO "Real" Çempionlar Liqasının qalibi olub - VİDEO 29 May, 2016 01:36 Bakı. 29 may. REPORT.AZ/ İspaniyanın Madrid şəhərini təmsil edən "Real" və "Atletiko" klubları arasında Milanın məşhur "San-Siro" stadionunda keçirilən Çempionlar Liqasının final matçı başa çatıb.\n"Report" xəbər verir ki, oyunun əsas hissəsi 1:1 hesabı ilə başa çatdığından final matçının vaxtı 30 dəqiqə artırılıb. Lakin komandalar əlavə vaxtda da fərqlənə bilməyiblər. 120 dəqiqəlik oyundan sonrakı penaltilər seriyasında daha dəqiq olan "Real" rəqibinə 5:3 hesabı ilə qalib gələrək 11-ci dəfə Avropanın ən güclü klubu olub. Qeyd edək ki, final görüşünü ingiltərəli Mark Klattenberq idarə edib. "Atletiko" isə tarixi ərzində UEFA Çempionlar Liqasında üçüncü final oyunundan da məğlub ayrılıb. Mətndə orfoqrafik səhv aşkar etdinizsə, səhv olan hissəni qeyd edib Ctrl + Enter düymələrini sıxın.


Sahibə Qafarova Özbəkistanın Azərbaycandakı fövqəladə və səlahiyyətli səfirini qəbul edib – RİA24.AZ\nSahibə Qafarova Özbəkistanın Azərbaycandakı fövqəladə və səlahiyyətli səfirini qəbul edib\nOktyabrın 15-də Milli Məclisin Sədri Sahibə Qafarova Özbəkistanın Azərbaycandakı fövqəladə və səlahiyyətli səfiri Bəhram Əşrafxanovu qəbul edərək, onu ölkəmizə səfir təyin olunması münasibətilə təbrik edib və gələcək fəaliyyətində uğurlar arzulayıb.\nBu barədə Milli Məclisin Mətbuat və ictimaiyyətlə əlaqələr şöbəsindən yayılan məlumatda qeyd olunub.\nBildirib ki, Azərbaycanla Özbəkistan arasında hər zaman dostluq münasibətləri olub. Dövlət başçılarının qarşılıqlı səfərləri bütün sahələrdə, o cümlədən, siyasi, iqtisadi və digər istiqamətlərdə əməkdaşlığın daha da genişləndirilməsində mühüm rol oynayıb.\nParlamentin Sədri Ermənistan-Azərbaycan Dağlıq Qarabağ münaqişəsinə toxunaraq, problemin həlli ilə bağlı BMT Təhlükəsizlik Şurasının dörd qətnaməsinin bugünədək yerinə yetirilmədiyini bildirib.\nQeyd edib ki, Ermənistan bu gün də öz işğalçılıq siyasətini davam etdirir. Sentyabrın 27-də təmas xəttində düşmən növbəti dəfə təxribat törədərək, hərbi və yaşayış məntəqələrimizi atəşə tutub.\nErmənistan silahlı qüvvələrinin təxribatlarının qarşısını almaq, mülki əhalinin təhlükəsizliyini təmin etmək üçün Azərbaycan Ordusu əks-hücum əməliyyatına başlayıb.\nSpiker xüsusi qeyd edib ki, Moskvada aparılan üçtərəfli danışıqlar nəticəsində humanitar atəşkəs elan edildikdən sonra da Ermənistan silahlı qüvvələri öz məkrli niyyətlərindən əl çəkməyərək, beynəlxalq hüququn normalarını kobud şəkildə pozur, cəbhə bölgəsindən uzaqda yerləşən Azərbaycanın ikinci böyük şəhəri Gəncəni və digər rayon və şəhərlərimizi intensiv raket atəşinə tutur.\nMilli Məclisin sədri vurğulayıb ki, Azərbaycan problemin sülh yolu ilə, beynəlxalq hüquq normaları çərçivəsində, ölkələrin ərazi bütövlüyü prinsipi əsasında həllinə tərəfdardır.\nÖzbəkistanın Azərbaycandakı fövqəladə və səlahiyyətli səfiri Bəhram Əşrafxanov səmimi görüşə görə minnətdarlığını ifadə edib. O, Sahibə Qafarovanı Milli Məclisin sədri seçilməsi münasibəti ilə təbrik edib.\nSəfir bildirib ki, Azərbaycana gəldiyi ilk gündən ölkədə həyata keçirilən genişmiqyaslı islahatların şahidi olub. O, Azərbaycanda müşahidə olunan hərtərəfli inkişaf və tərəqqinin təqdirəlayiq olduğunu bildirib.\nBəhram Əşrafxanov Ermənistan-Azərbaycan Dağlıq Qarabağ münaqişəsinin həllində Özbəkistanın Azərbaycanın mövqeyini dəstəklədiyini söyləyib.\nSəfir bu yaxınlarda Azərbaycan tərəfinin ölkədə fəaliyyət göstərən diplomatik nümayəndəliklərin üzvləri üçün Gəncə şəhərinə təşkil etdiyi səfərdən bəhs edib. O, Ermənistanın mülki insanları və mülki obyektləri hədəfə alan raket hücumlarının faciəvi nəticələrinin şahidi olduğunu deyib. Günahsız insanların hədəfə alınaraq öldürülməsini şiddətlə qınadığını bildirib.\nSəfir diplomatik fəaliyyəti müddətində ölkələrimiz arasındakı münasibətlərin inkişafı istiqamətində səylərini əsirgəməyəcəyini diqqətə çatdırıb.\nSöhbətdə ölkələrimiz arasında əlaqələrin inkişafı, parlamentlərarası əməkdaşlığın genişləndirilməsi, regional münaqişələrin həlli yolları və digər məsələlər ətrafında fikir mübadiləsi aparılıb.\n← İlham Əliyev: “Tezliklə Füzuli rayonu ilə bağlı yaxşı xəbərlər gələcək”\nFatma Yıldırım: “Havadarları Ermənistanı silahlandırmaqla regionda sülhün bərqərar olmasına qarşı çıxırlar” →\n“Haber Global”: Azərbaycan-Türkiyə birliyindən narahat olan Rusiya Ermənistanı müharibəyə hazırlayır – VİDEO\n29 Avqust 2020 31 Avqust 2020 ferzeliyev\t0\nAmerikada yaşayan soydaşımız, Azərbaycan-Nyu-York Assosiasiyasının rəhbəri Ercan Yerdələnli Nyu York şəhəri, 9-cu konqres dairəsinin təmsilçisi xanım Yvette Klark ilə görüşüb.


Cəsur yeni dünya — Vikipediya\nCəsur yeni dünya — yazıçı Oldos Hakslinin romanı.\nİkinci dünya müharibəsindən öncə çıxan bu romanı Oldos Hakslinin şah əsəri sayıla bilər. Müəllifə görə bu roman gələcək haqqında kəhanətdən ibarətdir. O, roman çap olunduqdan sonra verdiyi bir müsahibədə əsərin utopiya, yoxsa distopiya olduğuna qərar vermədiyini deyirdi. Lakin vəfatından bir neçə il əvvəl yazdığı "Cəsur yeni dünyaya səyahət" adlı kitabında 20 il əvvəl etdiyi səhvləri düzəldirdi. Haksli yazdığı distopiyaya utopiya yazan tək müəllifdir.\nAntik yunan mifologiyası, Polineziya antropologiyası, sanskritcə və çincə buddist mətnləri, bitki və dərman haqqında yüzlərlə elmi araşdırma, neyrofiziologiya, psixologiya. Absurd olan qədim və yeni nə kitab varsa, şeir və ədəbiyyat, tənqidlər, politoloji şərhlər və minlərlə müsahibələr... Haksli "Cəsur yeni dünya"nı və "Ada"nı bütün bunlardan topladığını deyir.\nMüəllifin əsərin finalı haqqında sonradan etdiyi düzəlişsə diqqətə layiqdir.\n"Şübhəsiz "Cəsur yeni dünya"da da bir çox yanlışlar var. Ancaq bunları düzəltmək üçün yenidən yazmalı olsam (yaşımın verdiyi təcrübə ilə əlaqədar) kitab tamamilə başqa istiqamətdə gedəcək. Lakin bunlardan birini, əsərdəki ən ciddi yanlışı qeyd etməliyəm. Baş qəhramana sadəcə iki şans tanınır, ya Utopiyada hedonist bir həyat, ya da hindu kəndində ibtidai bir həyat. Əsəri yazdığım vaxtlarda bu iki seçim mənə çox əyləncəli gəlirdi. Lakin romanı indi yazmış olsaydım Vəhşiyə üçüncü bir şans verərdim. Utopiyadan qaçaraq hinduların sərhəd bölgələrində yaşayan bir topluma qoşular və onlarla yaşayardı".\nKitab "Başla kitab" layihəsi tərəfindən çıxıb. Kitabın tərcüməçisi Ülviyyə Mütəllimovadır.\nMənbə — "https://az.wikipedia.org/w/index.php?title=Cəsur_yeni_dünya&oldid=3896496"\nLast edited on 23 aprel 2017, at 13:03\nBu səhifə sonuncu dəfə 23 aprel 2017 13:03 tarixində redaktə edilib.


07 Oktyabr 2020, 10:56 (GMT +4)\nBakı, 7 oktyabr, SalamNews, B.Samid. Səfər ayının yaxınlaşması ilə Kərbəla istiqamətində zəvvarların hərəkəri artır və İraqın müvafiq qurumları təhlükəsilik və səhiyyə baxmından hazırlıqlarını artırırlar.\nSalamNews xəbər verir ki, sabah səfər ayının iyirmisi Ərbəin günüdür. Artıq bir neçə gündür iraqlılar ölkənin müxtəlif bölgələrindən İmam Hüseynin məzarını ziyarət etmək üçün piyada Kərbəlaya üz tutublar.\nİraqın aidiyyatı səhiyyə və təhlükəsizlik mənbələri Kərbəlada zəvvarların Ərbəin ziyarəti üçün bir sıra vacib təhlükəsizlik və səhiyyə tədbirləri gördüklərini açıqlayıblar.\nİraq Qubernatorluğunun məlumatına görə bu ilin Ərbəin ziyarətinin təhlükəsizliyi üçün 30 min təhlükəsizlik qüvvəsi səfərbər edilib.\nQeyd edək ki, bu il Ərbəin ziyarətində yalnız ölkə əhalisi və burada məskunlaşan insanlar iştirak edə bilir. İraq hökuməti bundan öncə hər ölkədən 1,500 zəvarın Ərbəin ziyarətinə qatılmasına icazə versə də koronavirus pandemiyasına görə ölkələr arasında nəqliyyatın mümkünsüzlüyü xarici zəvvarların Kərbəlaya getməsini məhdudlaşdırıb.\nHər il Ərbəin ziyarətinə Azərbaycan Respublikasından on minlərlə zəvvar yollanırdı. Lakin bu il həm koronavirus pandemiyasına görə, həm də ölkədə Erməni işğalçılarına qarşı aparılan haqq müharibəsi və elan edilmiş səfərbərliyə görə Ərbəin günü fərqli formada keçirilir. Bu il İmam Hüseyn aşiqləri olan inanclılar fədakarlıq yolunu Qarabağ cəbhəsi yolunda axtaracaqlar. Səfərbərlik başlayan gündən inanclıların xüsusi aktivliyi açıq aşkar göründüyü kimi Ərbəin günündə də bir çoxları yardımlarını cəbhəyə göndərmək, köməklərini cəbhə bölgəsinə çatdırmaqla Ərbəin ziyarətini həyata keçirmiş və İmam Hüseyni yad etmiş olacaqlar.


Bacısı üçün ömürlük həbsə düşən dünya üçüncüsü: "Yeznəmi və onun qardaşını öldürdüm" (VİDEO) - Medianews\nBacısı üçün ömürlük həbsə düşən dünya üçüncüsü: “Yeznəmi və onun qardaşını öldürdüm” (VİDEO)\nNəşr edilib: 2017/01/17 18:19 Rubrika: Kriminal Baxış sayı: 3049 Müəllif: Turan\nARB TV-nin “Rezonans” verilişinin bu dəfəki “qəhrəmanları”nın biri 14 il, digəri isə ömürlük həbs cəzası alıb. Onlar ata-baladırlar.\nÖmürlük həbsə məhkum olan Yasin Seyidəliyev bunları söyləyib: “İdmanla məşğul olurdum. 1993-cü ildə anadan olmuşam. Dünya və Avropa 3-cüsüyəm. Azərbaycan birincisiyəm. Bacım bir oğlanla tanış olub qaçdı. Barışıq edib, toy keçirtdik. Əvvəllər hər şey yaxşı idi. Bir neçə ay sonra ailədə problemlər yaranmağa başladı. Bacımı tez-tez incidirdi. Bir dəfə döyüb, bizə göndərdi. Dedik ki, gəlin görüşək, söhbət edək, barışıq əldə edək. Gedib parkda söhbət etdik. Mən kənarda dayanmışdım. Razılıq əldə olunmadıqda, cibimdəki bıçağı çıxarıb yeznəmi və onun qardaşını bıçaqlayaraq öldürdüm. Atam şok vəziyyətdə idi. Eləcə üzümə baxırdı. Peşmanam. Kaş etməzdim. Bəlkə bir müddət sonra barışacaqdılar. Yuxularımda görürəm ki, ailəmlə birgəyəm. Atam, anam, bacım və mən birlikdəyik. Eyni masa ətrafında birləşmişik. Ayılanda bu cür olmadığını görüb pis oluram. Anam və bacım gəlib məni ziyarət edir. Utanıram onları bu vəziyyətə saldığım üçün”.\nHüseyn Seyidəliyev – 14 illik həbsə məhkuman olunan şəxs: “Çox çətindir. Oğlum orada, mən burada, ailəm başsız, ölənlərin ailəsi başsız qaldı. İnsan çərçivədən çıxdı çətin olur. Oğlum hadisədən 13-14 gün sonra əsgərliyə gedəcəkdi. Həyatımız məhv oldu. Onunla birlikdə müttəhim kürsüsündə oturmaq ağır idi. Ona verilən cəzanı eşidəndə donub qaldım. Səbr yaxşı şeydi. Kaş səbrli olardıq. 3 ildir oğlumu görmürəm. Ancaq telefon əlaqəsi yaradırıq”.\n“O, kişi kimi cəzasını çəkdi”\nMüəlliməsini öldürüb təcavüz edən məktəbliyə 40…


“Ermənistana, bu ölkəni idarə edənlər tərəfindən net şəkildə bəzi göstərişlər və təlimatlar verilib. Yaxın günlərdə və həftələrdə onlar maksimum çalışmalıdırlar ki Rusiyanın moderatorluğu ilə hazırlanan bəzi proseslər ya pozulmasın, ya da ləngidilməsin”.\nHərbi ekspert, ehtiyatda olan polkovnik Üzeyir Cəfərov bu fikirləri Musavat.com-a açıqlamasında bildirib.\nEkspertin sözlərinə görə, çox ciddi şəkildə, əsasən də rəsmi Moskvanın rəhbərliyi altında noyabr ayında imzalanması gözlənilən sənədlər hazırlanıb və demək olar ki, razılaşdırılıb.\nBu mənada Ü.Cəfərov hesab edir ki, Ermənistan parlamentində anti-Azərbaycan sənədinin qəbul olunmaması təsadüfi deyil: “Ermənistan parlamentində qardaş Türkiyə və Azərbaycana qarşı bəyanatın da səs çoxluğu ilə qəbul edilməməsi məqədyönlü şəkildə Paşinyan və yaxın tərəfdarları tərəfdarları tərəfindən reallaşdırılan bir addım kimi dəyərləndirilə bilər. Amma buna da çox aldanmamalıyıq və öz işimizi möhkəm tutmalıyıq. Nəzərə almalıyıq ki, ötən həftə Rusiya prezidenti hansısa kompromislərin vacibliyindən danışdı. Şəxsən mən çox narahatam ki, qalib olmağımıza baxmayaraq, yenə Rusiya öz vassalı üçün hansısa güzəştlər, kompromislər hazırlaya bilər. Yəqin ki, yaxın günlərdə biz bunların nə demək olduğunu öyrənə biləcəyik. Sənədlər daha böyük ehtimalla Azərbaycanın maraqları nəzərə alınmaqla hazırlansa da, orada Ermənistanın layiq olmadığı, onların kaprizlərini nəzərə alan bəzi nüanslar da əlavə olub”.\nPolkovnik qeyd etdi ki, qalib tərəf Azərbaycandır və bu məsələlərdə də biz diktə etməliyik:\n“Nə olur-olsun, biz heç bir güzəştə-filana getməməliyik. Vaxtilə biz uzun illər kifayət qədər səbir və dözüm nümayiş etdirdik. Müharibə yolu ilə məcburiyyət qarşısında qalıb, məsələni həll etdiksə, şəhidlərimizin qanı və canı hesabına düşməni və havadarlarını diz çökdürdüksə, deməli, biz deyən və bizə məqbul saydığımız formada hər şey tənzimlənməlidir”.\nÜ.Cəfərov hesab edir ki, noyabr ayında Ermənistanda çox ciddi gərginliklər olacaq: “Ancaq bu da nəticə verməyəcək. Bu və ya digər üsullarla narazılıqlar və narazılar zərərsizləşdiriləcəklər. Sərhədlər tanınacaq və növbəti mərhələlərdə digər işlərin həyata keçirilməsi nəzərdə tutulacaq. Sözsüz ki, ziyanına olsa da, Ermənistan bu sənədləri imzalayacaq, ancaq vaxtı çox uzatmaq üçün əməli fəaliyyətə başlayacaq. Biz bu arada çox sərt və tələbkar formada həm Ermənistandan, həm də ona havadarlıq edən Rusiyadan və digər dövlətlərdən tələb etməliyik ki, məsələ çox da uzadılmasın. Revanşist qüvvələr sona qədər dirəniş göstərəcəklər. Amma onların səyləri nəticəsiz qalacaq. Bunu Rusiya da, Ermənistanı idarə edənlər də təxmin edir”.\nPolkovnik qeyd etdi ki, son günlər erməni silahlılarının Şuşa ətrafında görüntülənməsi və bəzi digər məsələlər də boş, blef üçün atılan uğursuz addımlardır: “Yaxın həftələrdən onlardan çoxu yerli-dibli ya oralardan uzaqlaşdırılacaqlar, ya da zərərsizləşdiriləcəklər. Nə, necə olacaq, hamılıqla görəcəyik...”


Botoks etdirənlərə bəd xəbər: Ən zəhərli və öldürücü maddələrdən biridir | Yeni Gündəm\n09 Sen 2020 - 16:24 1.5 K\nKosmetoloq tibbdə “botulizm” adlı xəstəliyin olduğunu diqqətə çatdırıb. Onun sözlərinə görə, bu xəstəlik üz əzələlərinin iflicidir: “Bədənə yayılan infeksiya zamanla nəfəs yollarını iflic edir və nəticədə xəstə ölümə qədər gedib çıxır. Özəl şirkətlər botulizmə səbəb olan toksinləri Botoks markası altında satırlar. Kosmetologiyada da məhz bu məhlullardan istifadə edilir. “Botulinum” maddəsi həmin maddədir ki, sinirlərə təsir edir və onların hissiyyatını itirir. Sinir hissiyyatının azaldılması, yaxud tamamilə yox edilməsi də sinir vasitəsi ilə hərəkət edən sahələrin iflicinə gətirib çıxarır. Botoks mimiki əzələlərə tətbiq olunduqda əzələlərin hərəkəti zəifləyir. Zəifləyən əzələlər artıq dərinin qatlanmasına şərait yaratmır və qırışlar da zamanla azalır. Bu məddə az dozada dəriyə yeridilir və kiçik iflic olan sahədə hamarlaşmalar müşahidə olunur”.


17:50 04.06.2015 (Yenilənib 17:55 04.06.2015) Qısa URL\nSahibkarlığın güzəştli kreditləşdirilməsi məsələlərinə dair növbəti işgüzar forum iyunun 4-də Xaçmaz rayonunun Köhnə Xaçmaz kəndində keçirilib.\nBAKI, 4 iyun — Sputnik. Sahibkarlığın güzəştli kreditləşdirilməsi məsələlərinə dair növbəti işgüzar forum iyunun 4-də Xaçmaz rayonunun Köhnə Xaçmaz kəndində keçirilib.\nForum çərçivəsində Xaçmaz rayonunun Yalama qəsəbəsində dövlətin güzəştli krediti ayrılmış "Yalama Aqropark"ın təşkili işlərinə baxış keçirilib.\nAzərbaycan Respublikası Prezidentinin tapşırığına əsasən, respublikada aqroparkların yaradılması davam etdirilir. Növbəti aqroparkın Xaçmaz rayonunda yaradılmasına başlanıb. Yalama qəsəbəsində 523 ha sahədə "Yalama Aqropark" da istehsal və emal müəssisələrinin yaradılmasında ABŞ, İsveç, İtaliya, Hollandiya və Türkiyə istehsalı olan avadanlıqlardan istifadə olunur. 385 ha ərazidə ABŞ istehsalı olan süni yağış yağdırma üsulu ilə müasir suvarma sistemləri quraşdırılıb. Artıq 335 ha sahədə yazlıq qarğıdalı səpini həyata keçirilib. Təsərrüfatın fasiləsiz su ilə təminatı üçün 3,2 km uzunluğunda beton suvarma kanalı çəkilib və tutumu 50 min m3 olan su hovuzu tikilib. Bu təsərrüfatın suya olan tələbatını ödəməklə yanaşı, ətraf kəndlərin də suvarma suyuna olan ehtiyacının ödənilməsində mühüm rol oynayacaq. Hazırda ərazidə saatda 5 ton yem istehsal edən zavod tikilir.\nBununla yanaşı, aqroparkda müasir texnologiyanın tətbiqi ilə cins iri buynuzlu heyvandarlıq kompleksinin, süd emalı, istixana kompleksi və intensiv bağçılıq təsərrüfatının yaradılması nəzərdə tutulur. Layihənin icrası nəticəsində 200-dən artıq yeni iş yeri yaradılacaq.\nAqroparklarda müasir istehsal, emal və infrastruktur müəssisələrinin yaradılmasına 20 milyon manata yaxın güzəştli kredit verilib. Aqroparkların yaradılmasında əsas məqsəd yüksək məhsuldarlığa nail olunması, ixracın coğrafiyasının genişləndirilməsi, həcminin artırılması, milli brendlərin formalaşdırılması, intensiv metodların tətbiqi, istehsalçı, emalçı və istehlakçı arasında inteqrasiya münasibətlərinin genişləndirilməsi və yeni iş yerlərinin yaradılmasıdır.


Bakıda manyak peyda olub - uşaqlara qarşı alçaldıcı hərəkətlər edir » BolgeXeber.Com -Bölgələrdən xəbəriniz olsun!\nBolgeXeber.Com » Xəbərlər » Bakıda manyak peyda olub - uşaqlara qarşı alçaldıcı hərəkətlər edir\nBakıda manyak peyda olub - uşaqlara qarşı alçaldıcı hərəkətlər edir\nOxunub: 1 358 O, uşaqlara qarşı alçaldıcı hərəkətlər edir\nBolgexeber.com xəbər verir ki, Lent.az-ın məlumatına görə, bir neçə gün əvvəl 37 yaşlı qadın 8-ci Polis Bölməsinə müraciət edərək Oqtay adlı şəxsin Mikayıl Useynov küçəsində onun oğluna qarşı alçaldıcı hərəkət etdiyini bildirib. Şikaytətçi bildirib ki, həmin şəxs 13 yaşlı oğlanın 20 manat pulunu alıb. Daha sonra isə yeniyetmənin üzərinə təbii ehtiyacını yerinə yetirdikdən sonra pulu qaytarıb.\nOxşar müraciətlə başqa bir qadın da polisə müraciət edib. 35 yaşlı həmin şikayətçi bildirib ki, Oqtay adlı şəxs M.Useynov küçəsində onun 11 yaşlı oğluna qarşı alçaldıcı hərəkətlər edib. Belə ki, Oqtay adlı şəxs uşağı bıçaqla hədələyərək 80 manatını alıb və daha sonra onun üzərinə təbii ehtiyacını ödəyib.


Qışda böyrəkləri necə qorumalı? » Qadin.Net ~ İlk milli qadın portalı... Azərbaycan xanımlarına...\nQış aylarında böyrəkləri qorumağın yolları:\n-Soyuqdəymə ən çox böyrəklərə təsir edir. Soyuqdəymə xroniki hal almadan müalicə olunmaq lazımdır.\n- Bu aylar maye səviyyəsi aşağı düşər. Xəstəlik əsnasında tərləmə, qusma, ishal kimi hallar da maye səviyyəsini azaldar. Həkim məsləhəti olmadan hər hansı dərman qəbulu düzgün deyil. Məsləhətsiz dərmanların qəbulu və maye azlığı böyrəkləri zəiflədər. Ona görə də, qış aylarında maye qəbulu vacibdir.\n- Burun temperaturu düşdükdə virusların sayı artır. Bu da immunitet sisteminə təsir edir. Soyuq havalarda və gün ərzində soyuq saatlarda burnuzun üşüməsinə mane olun.\n- Qış aylarında ən çoxrast gəlinən xəstəliklərdən biri də, idrar yolu infeksiyasıdır. Bu xəstəik böyrəklərə təsir edər.\n- Sağlam həyat tərzinə qışda da davam etməlisiniz. Qidalanmanıza diqqət etməlisiniz, idman etməli, bol-bol süd və tərəvəz yeməlisiniz.\n19 fevral 2020 09:56\n7 noyabr 2018 11:07\n6 noyabr 2018 18:23


Ombudsman: Prezident seçkiləri beynəlxalq standartlara uyğun şəkildə keçirilib\n12.04.2018 , 17:36\n11 aprel 2018-ci il tarixdə Azərbaycan Respublikasının İnsan Hüquqları üzrə Müvəkkili Elmira Süleymanova və Aparatının əməkdaşları, Gəncə, Şəki, Cəlilabad və Quba regional mərkəzlərinin nümayəndələri müstəqil müşahidəçi qismində paytaxt Bakı və ölkənin 53 şəhər və rayonunda 103 seçki dairəsi üzrə 371 seçki məntəqəsində, o cümlədən Cocuq Mərcanlıda, qaçqın və məcburi köçkünlərin məskunlaşdığı qəsəbələrdə, hərbi hissələrdə, cəzaçəkmə müəssisəsində Prezident seçkilərini müşahidə ediblər. Sechki-2018.az saytının xəbərinə görə, Ombudsman müstəqil müşahidəçi qismində paytaxtın rayonlarında bir sıra seçki dairələri üzrə çoxsaylı seçki məntəqələrində, o cümlədən Penitensiar Xidmətin qadınlar üçün cəzaçəkmə müəssisəsində, Müdafiə Nazirliyinin Təlim-Tədris Mərkəzində təşkil olunmuş məntəqələrdə səsvermə prosesini müşahidə edib. O, habelə yüksək səviyyədə təmir edilmiş və müasir avadanlıqla, informasiya-kommunikasiya texnologiyaları ilə təmin olunmuş 36 saylı Xətai dördüncü dairə seçki komissiyasının inzibati binasında olub, komissiya sədri ilə görüşərək, seçkilərlə əlaqədar vəziyyəti və məlumatları öyrənib, burada işlərin lazımi qaydada davam etdiyini müşahidə edib.\nEyni zamanda Müvəkkil respublikanın müxtəlif bölgələrində müşahidəçi qismində bu prosesdə iştirak edən əməkdaşlarından hər saat məlumatları qəbul edərək seçki prosesi ilə bağlı vəziyyəti nəzarətdə saxlayıb.\nMüşahidələr zamanı Ombudsman həm məntəqə seçki komissiyalarının üzvləri, həm də müşahidəçilər, seçicilərlə bilavasitə görüşüb və səsvermə prosesi ilə bağlı onların rəylərini öyrənib. E.Süleymanova nüfuzlu beynəlxalq qurumları təmsil edən müşahidəçilərlə də görüşərək onların təəssüratları ilə tanış olub. Görüşdüyü şəxslər, seçki prosesinin iştirakçıları seçkilərin əhalinin yüksək fəallığı ilə, nizam-intizamla, seçki qaydalarına uyğun keçirildiyini vurğulamış, heç bir nöqsan müşahidə etməmişlər.\nSəsvermə günü Müvəkkil aparılan müşahidələrin nəticələrini ümumiləşdirib, MSK-nın Seçkilər İnformasiya Mərkəzinə gələrək KİV-lər vasitəsilə geniş ictimaiyyətin diqqətinə çatdırıb.\nSeçki günü seçki hüquqlarının pozulması ilə bağlı Ombudsmanın ünvanına hər hansı bir şikayət və müraciət daxil olmayıb.\nMüşahidələrin nəticəsi onu deməyə əsas verir ki, ümumilikdə Prezident seçkiləri əhalinin yüksək fəallığı şəraitində, demokratik, azad, şəffaf, ədalətli, seçki qanunvericiliyi və beynəlxalq standartlarla müəyyən edilmiş qaydada, nizam-intizamla keçirilib. Vətəndaşların seçki hüquqları təmin olunub, o cümlədən əlilliyi olanlar üçün seçki hüquqlarının həyata keçirilməsi ilə bağlı şərait yaradılıb. Pozuntu halları, hər hansı bir dövlət qurumunun, o cümlədən icra hakimiyyəti orqanının nümayəndələri və polis əməkdaşları tərəfindən müdaxilə müşahidə edilməyib.\nSiyasi partiyaları, ictimai birlikləri, qeyri-hökumət təşkilatlarını təmsil edən, eyni zamanda müstəqil və bitərəf olan müşahidəçilər nizamla, bir-birinə qarşılıqlı hörmət şəraitində bu prosesdə iştirak edərək, öz vəzifələrini səlahiyyətləri çərçivəsində yerinə yetiriblər.\nMüşahidə edilmiş bir sıra məntəqələrdə MSK tərəfindən veb-kameralar quraşdırılmış, seçkilərin izlənilməsi üçün real şərait yaradılmışdır.\nÜmumilikdə, müsbət təcrübənin davamı olaraq, Prezident seçkiləri Konstitusiyamıza, Seçki Məcəlləsinə və beynəlxalq standartlara uyğun şəkildə, əhalinin yüksək fəallığı ilə, ədalətli, şəffaf həyata keçirilib, Azərbaycan Respublikasının hüquqi, demokratik dövlət quruculuğu, insan hüquqlarının təmin edilməsi, cəmiyyətimizin daha da demokratikləşməsi, idarəetmənin, milli qanunvericiliyin və seçki texnologiyalarının inkişafı, milli dövlətçilik ənənələrinin möhkəmləndirilməsi prinsiplərinə sadiq olduğu bir daha təsdiqlənib.


Zelenskinin Krım andı birbaşa təhdiddir\n2 Dekabr 2021 17:14 | 1 149\nUkrayna lideri Vladimir Zelenskinin Krımı geri almağı planlaşdırdıqları barədə açıqlamasına cavab verən Kreml sözügedən bəyanatın Moskva üçün birbaşa təhdid olduğunu bəyan edib. SİA xəbər verir ki, xarici işlər naziri Lavrov hərbi qarşıdurmanın kabus ssenarisi olacağı barədə xəbərdarlıq edib.\nUkrayna-Rusiya gərginliyində sular durulmaq bilmir. Normandiya dördlüyünün addımları bəhrə vermir, əksinə hadisələrin gedişini bir az da gərginləşdirir. Kreml və XİN bu gün bir-birinin ardınca Kiyev administrasiyasına xəbərdarlıq ediblər.\nKremlin sözçüsü Dmitri Peskov Ukrayna prezidenti Vladimir Zelenskinin Krımı geri alacağına dair andını birbaşa Rusiya üçün təhdid olduğunu qeyd edib və Ukraynaya xəbərdarlıq edib.\nXarici işlər naziri Sergey Lavrov NATO-nun şərqə doğru getməməsində israr edəcəklərini bildirib. Hərbi qarşıdurmanın kabus ssenarisi olacağı barədə xəbərdarlıq edən Lavrov ABŞ və müttəfiqlərini Ukraynaya silah göndərdiyinə görə də tənqid edib.


Fevralın 1-dən tələbələrin köçürülməsinə start veriləcək » davam.az - BÜTÖV AZƏRBAYCAN ADINA!\n18.01.2021 [11:34] - Xəbərlər, Gənclik, Bildiriş\nTəhsil Nazirliyindən bildirilib ki, elektron sənəd qəbulu fevralın 7-dək davam edəcək.\nQeyd edək ki, Təhsil Nazirliyi tərəfindən yaradılan transfer.edu.az portalı tələbələrin köçürülməsi prosesinin sadələşdirilməsinə və şəffaflığın təmin olunması məqsədinə xidmət edir. Portal fəaliyyətə başladığı gündən bu günədək 9 mindən çox tələbənin köçürülməsi həyata keçirilib.\nBu xəbər oxucular tərəfindən 63 dəfə izlənilmişdir!


Fariz Nəcəfov: “Üçüncü tərəfin mehribançılığımızı pozacaq təxribatlarına yol verilməməlidi”\n"Qəbələ"nin prezidenti Fariz Nəcəfov Gürcüstan "Dinamo"su ilə Avropa Liqasının II təsnifat mərhələsinin cavab oyunu ərəfəsində "Report"un Tiflisə ezam olunmuş əməkdaşının suallarını cavablandırıb. O, həm matç, həm də meydanətrafı olaylar barədə danışıb.\n- Evdəki ilk oyunda 0:2 hesablı məğlubiyyət şansları azaldır, ruh düşkünlüyü yaradır. Üstəlik, "Qəbələ"də böyük dəyişikliklər baş verib. Ancaq siz nikbin görünürsünüz. Bu daxili inamı hardan alırsınız?\n- İnam, şans həmişə var. Hamımız başa düşürük ki, evdə 0:2 hesabı ilə uduzan komandanın səfərdə işi çətin olacaq. Ancaq futbolçularla görüşüb danışanda, məqsədin bir olduğu qeyd olundu - nəyə gücümüz çatırsa, ondan artığını eləməliyik. Maksimum gücümüzü meydançada qoymalıyıq. Gənc futbolçularımız var ki, ilk oyunda həyəcanlı olmaları hiss olunurdu. Yəqin ki, siz də bunu hiss etmişdiniz...\n- Çatışmayan məqamlar, səhvlər həddindən artıq çoxdur. Məşqçilər bunu analiz ediblər. Yeni komandadır, oyun baxımından anlaşma yox idi. Keçənilki heyətdən 1-2 futbolçu var. Sözsüz ki, belə nəticənin olmağı gözlənilən idi, normaldır. Yenə də futbolçularımıza inanıram. Yeni legionerlərimiz az da olsa, özlərini göstərə bildilər. Şəxsən mən onlarda nəsə görə bildim. Zamanla komanda daha yaxşı olacaq, buna inanıram. Akademiyamızdan olan futbolçuların perspektivinə inanıram. Çox heyf ki, zamanımız az oldu. Yeni yığılmış komandanın mövsümə məğlubiyyətlə başlamağı bizim üçün ağırdır. Keçən il də eyni halı yaşadıq, komandada dəyişikliklər oldu. Bundan əvvəl yadınızdadırsa, qrupa düşdüyümüz vaxtlarda da hər dəfə heyətdə dəyişikliklər olurdu. Bu, alın yazımızdır.\n- Hələ Dorinel Muntyanunun yeni gəlişində - "Qəbələ" avrokuboklarda debüt edəndə belə köklü dəyişikliklər və Qəbələdə 0:2 hesablı məğlubiyyət oldu. Ötən yay Sənan Qurbanov baş məşqçi postuna gəldi və yenə eyni proses və Qəbələdə 0:2 hesablı məğlubiyyət. Bu dəfə də həmin uğursuz nəticədən qaça bilmədik...\n- Əslində, Roman Qriqorçukun baş məşqçiliyi dövründə də, hər dəfə Avroliqada qrupa düşdüyümüz dövrdə də komandada 5-6 futbolçu dəyişikliyi olurdu. Demək olar, yeni yığılmış heyətlə Avroliqaya qatılırdıq, ancaq qrupa düşürdük. Sadəcə, həmin vaxt futbolçuların keyfiyyət məsələsi vardı. Həm də tam heyət dəyişmirdi. Ancaq bugünkü heyət tam fərqlidir. Ümumiyyətlə, hazırkı vəziyyət əvvəlkilərdən tam fərqlidir. Bundan başqa bəhanə axtarmağa yer yoxdur. Nəsə kimdəsə səhv axtarmaq olmur. Sırf komandanın təzə yığılması, gənc futbolçuların olması əsas səbəbdir. Ancaq qol epizodlarımız da oldu. Bunu da yenə tələskənliyə, təcrübəsizliyə bağlayıram.\n- Belə matçda gürcü legionerləriniz daha yaxşı oynamalıdı. Həm onlar üçün prinsipial görüşdür, həm də həmyerlərinizin oyun planında incəliklərini daha yaxşı biliklər. Ancaq Davit Volkov Qəbələdəki qarşılaşmada daha çox əvəzlənməsinə nümayişkarcasına etiraz etməsi ilə yadda qaldı. Siz onun xarakterini yaxşı bilən adam kimi hərəkətini necə qarşıladınız?\n- Belə şeylər həmişə olur. Bilirsiniz, dünya futbolunda məşhur komandalarda da bu hallar yaşanır. Futbolçular adətən bu hərəkəti edirlər. Burda ciddi bir şey yoxdur. Axı, futbolçu qıraqdan özünü görmür, meydançada özünü tam görə bilmir.\n- Məşqçimiz də oyundan sonra Volkovla bağlı zədədən yeni döndüyünü demişdi. Səhv etmirəmsə, yoxlama matçının birində iştirak etmişdi. Çatdırmırdı, açıq-aşkar görünürdü. Bunun üçün hətta peşəkar olmaq da lazım deyildi... Hücuma qoşulandan sonra müdafiəyə qayıda bilmirdi, lazım olan mövqeyə çatmırdı. Əvəzlənərkən etdiyi hərəkət normaldır, xüsusi qabardılası bir şey yoxdur. Merab Giqauriyə gəlincə, yeni tanıyıram. Xarakterini hələ tam bilmirəm. Futbolçuların, məşqçilərin dediyinı görə, tam istədiyimiz xarakterə malik futbolçudur. Volkovda isə heç bir problem görmürəm.\n- Bu mövsüm Gürcüstan təmsilçisi "Saburtalo" Çempionlar Liqasında "Şerif"i Molodvada 3:0 hesabıyla məğlub etsə də, Tiflisidəki cavab matçının ilk 11 dəqiqəsində 3 qol buraxmaqla özlərinə böyük problem yaratdılar. "Dinamo"dan da belə "boşalma" gözləyirsiniz? Sizcə, erkən qol vursaq, oyun tam başqa məcraya dəyişə bilərmi?\n- İnanmıram ki, "Dinamo"da belə bir arxayınlaşma olsun. Ancaq nəticənin xeyrimizə ola biləcəyimə inanıram. "Dinamo" zəif komanda deyil. Bilirik ki, çox güclü hazırlaşıblar. Öz oyunumuzu oynamalıyıq. Özümüzə daha çox inanmalı, erkən qol vurmalıyıq. Yəqin ki, baş məşqçimiz bu haqda futbolçularla danışıb.\n- Növbəti mərhələdəki rəqib artıq bilinir. Bu, Hollandiyanın "Feyenoord" klubudur. Bu rəqibi keçmək çox çətin məsələdir. Futbolçularınızda indi belə bir fikir yaranmır ki, onsuz da "Dinamo"nu keçsək də, növbəti mərhələdə dayanacağıq?\n- Yox, buna inanmıram. Elə bir şey ola bilməz ki, indidən istirahət haqda düşünsünlər. Futbolçular üçün “Feyenoord" kimi komandayla oynamaq böyük bir motivasiya olmalıdır. Bir də ki, futbolçular hər uğurlu oyuna, keçdikləri mərhələyə görə mükafat alırlar (gülür).\n- Son zamanlar Azərbaycan və Gürcüstan arasında gərginlik yaşandı. Keşikcidağla bağlı insident oldu. Bəzi gürcü azarkeşlər Azərbaycan komandaları avrokubok oyunlarında da bir neçə dəfə təxribata əl atıblar. Belə hallar yenidən yaşanması gözlənilir. Bunun qarşısını almaq üçün hər hansı tədbir görülürmü?\n- Tək Gürcüstan məsələsində yox, ümumiyyətlə, siyasətin, siyasi məsələlərin, təxribatların idmana, idman arenalarına daşınmasının tam əleyhinəyəm. Bu, bəlkə şablon bir sözdür, amma içimdən gələni deyirəm. Mənə elə gəlir ki, idmançı idmanı, futbolçu futbolu ilə məşğul olmalıdır. Onu deyə bilərəm ki, biz millət, dövlət olaraq gürcülərlə, Gürcüstanla elə geosiyasi vəziyyətdəyik ki, tarixən qonşu olmuşuq və bundan sonra da qiyamətə kimi qonşu olacağıq. Üçüncü tərəfin bu mehribançılığımızı, yaşayışımızı pozacaq təxribatlarına yol verilməməlidir. Həm "Qəbələ", həm də "Dinamo" azarkeşlrinə idman prinsipləri çərçivəsində azarkeşlik etməyi, tam futbol ab-havasında olmağı çağırıram.\n- Əlbəttə. Biz idmançıyıq, idman, futbol ictimaiyyətiyik. Bundan qırağa çıxmamalıyıq. Dövlət sərhəddin delimitasiyasını aparır, orda hər iki tərəfdən komissiya işləyir. Məsələ də hüquqi müstəvidə həll olunacaq. Bizim buna qarışmağımız düzgün deyil.\n- Çox güman ki, gələcəklər. Bilirsiniz, Gürcüstanın Azərbaycandakı səfiri Qəbələdəki oyuna gəlmişdi.\n- "Qəbələ"nin azarkeşlərin Tiflisə gəlməsi ilə bağlı kluba müraciət olunmuşdu?\n- Azarkeşlər var ki, matça gəlib komandamızı dəstəkləmək istəyirlər, bizdən bilet istəyiblər. Onlar üçün sektor da ayrılıb. Amma deyəsən, "Qəbələ" fan-klubları iştirak etməyəcək.\ntarix: 01-08-2019 16:51